ที่ ศธ ๐๕๒๕.๒๐/๐๗๔ คณะบริหารธุรกิจและอุตสาหกรรมบริการ

มหาวิทยาลัยเทคโนโลยีพระจอมเกล้าพระนครเหนือ

๑๒๙ หมู่ ๒๑ ต.เนินหอม อ.เมือง จ.ปราจีนบุรี

๒๑ มกราคม ๒๕๖๒

เรื่อง ขอความอนุเคราะห์เข้าพื้นที่เพื่อเก็บข้อมูล

เรียน นายกองค์การบริหารส่วนจังหวัดสระแก้ว

ด้วยนายณัฐพล ทองหลาย เป็นนักศึกษาปริญญาตรี หลักสูตรบริหารธุรกิจบัณฑิต สาขาวิชาบริหารธุรกิจอุตสาหกรรมและการค้า ชั้นปีที่๓ มหาวิทยาลัยเทคโนโลยีพระจอมเกล้าพระนครเหนือ วิทยาเขตปราจีนบุรี ขณะนี้นักศึกษากำลังจัดทำโครงงานพิเศษ เรื่อง “การศึกษาภาพลักษณ์ตราสินค้าและการรับรู้ตราสินค้า OTOP ของผู้บริโภคชายแดนไทย – กัมพูชา ด่านอรัญประเทศ” โดยมี ผู้ช่วยศาสตราจารย์ ดร.ทิชากร เกษรบัว เป็นที่ปรึกษาโครงงานพิเศษ

เพื่อให้การทำงานโครงงานพิเศษของนักศึกษาดำเนินเป็นไปด้วยความเรียบร้อย จึงใคร่ ขอความอนุเคราะห์ให้นักศึกษาเข้าทำการเก็บรวบรวมข้อมูลจากของผู้บริโภคชายแดนไทย – กัมพูชา ด่านอรัญประเทศ เพื่อประกอบการทำโครงงานพิเศษ จึงขอความอนุเคราะห์จากท่านในการให้นักศึกษา เข้าเก็บแบบสอบถามดังกล่าว

จึงเรียนมาเพื่อโปรดพิจารณาอนุเคราะห์ และขอขอบคุณเป็นอย่างสูงมา ณ โอกาสนี้

ขอแสดงความนับถือ

(ผู้ช่วยศาสตราจารย์พีระศักดิ์ เสรีกุล)

รักษาการแทนคณบดี

คณะบริหารธุรกิจและอุตสาหกรรมบริการ

ภาควิชาบริหารธุรกิจอุตสาหกรรมและการค้า

โทร. ๐-๓๗๒๑-๗๓๐๐ ต่อ ๗๕๖๔

โทรสาร. ๐-๓๗๒๑-๗๓๔๔